CELEX: 32017R0419
Language: lt
Date: 2017-03-09 00:00:00
Title: 2017 m. kovo 9 d. Komisijos įgyvendinimo reglamentas (ES) 2017/419, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga Urtica spp. ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

10.3.2017   
               
               
                  LT
               
               
                  Europos Sąjungos oficialusis leidinys
               
               
                  L 64/4
               
            KOMISIJOS ĮGYVENDINIMO REGLAMENTAS (ES) 2017/419
      2017 m. kovo 9 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga Urtica spp. ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
      kadangi:
      
                  (1)
               
               
                  remiantis Reglamento (EB) Nr. 1107/2009 23 straipsnio 3 dalimi, 2015 m. rugpjūčio 18 d. Komisija gavo Institute Technique de l'Agriculture Biologique (ITAB) paraišką medžiagą Urtica spp. patvirtinti kaip pagrindinę medžiagą. Kartu su paraiška pateikta informacija, kurios reikalaujama pagal 23 straipsnio 3 dalies antrą pastraipą; Be to, 2016 m. sausio 5 d. Komisija gavo bendrovės „Myosotis“ paraišką dilgėlę patvirtinti kaip pagrindinę medžiagą. Atsižvelgdama į tai, kad ši paraiška taip pat susijusi su medžiaga Urtica spp., bet siūloma naudojimo paskirtis yra kita, Komisija abi paraiškas įvertino kartu;
               
            
                  (2)
               
               
                  Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2016 m. liepos 28 d. Tarnyba pateikė Komisijai techninę ataskaitą dėl susijusios medžiagos (2). 2016 m. gruodžio 7 d. Komisija pristatė peržiūros ataskaitą (3) ir šio reglamento projektą Augalų, gyvūnų, maisto ir pašarų nuolatiniam komitetui ir parengė galutines jų redakcijas šio komiteto posėdžiui 2017 m. sausio 24 d.;
               
            
                  (3)
               
               
                  pareiškėjo pateikti dokumentai rodo, kad medžiaga Urtica spp. atitinka maisto produktų, kaip apibrėžta Europos Parlamento ir Tarybos reglamento (EB) Nr. 178/2002 (4) 2 straipsnyje, kriterijus. Be to, medžiaga Urtica spp. nėra daugiausia naudojama augalų apsaugos tikslais, tačiau vis dėlto ją naudinga naudoti augalų apsaugos produktuose, kurie sudaryti iš šios medžiagos ir vandens. Todėl ji turi būti laikoma pagrindine medžiaga;
               
            
                  (4)
               
               
                  atlikus tyrimus nustatyta, kad medžiaga Urtica spp. gali būti laikoma iš esmės atitinkančia Reglamento (EB) Nr. 1107/2009 23 straipsnio reikalavimus, visų pirma dėl naudojimo atvejų, kurie buvo išnagrinėti ir išsamiai aprašyti Komisijos peržiūros ataskaitoje. Todėl tikslinga medžiagą Urtica spp. patvirtinti kaip pagrindinę medžiagą;
               
            
                  (5)
               
               
                  tačiau pagal Reglamento (EB) Nr. 1107/2009 13 straipsnio 2 dalį kartu su jo 6 straipsniu ir atsižvelgiant į dabartines mokslo ir technikos žinias, būtina nustatyti tam tikras patvirtinimo sąlygas, kurios yra išsamiai aprašytos šio reglamento I priede;
               
            
                  (6)
               
               
                  pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (5) priedas turėtų būti atitinkamai iš dalies pakeistas;
               
            
                  (7)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Pagrindinės medžiagos patvirtinimas
      I priede nurodyta medžiaga Urtica spp. patvirtinama kaip pagrindinė medžiaga pagal tame priede nustatytas sąlygas.
      2 straipsnis
      Įgyvendinimo reglamento (ES) Nr. 540/2011 pakeitimai
      Įgyvendinimo reglamentas (ES) Nr. 540/2011 iš dalies keičiamas pagal šio reglamento II priedą.
      3 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. kovo 9 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 309, 2009 11 24, p. 1.
      
         (2)  Europos maisto saugos tarnyba, 2016 m. Konsultacijų su valstybėmis narėmis ir EFSA dėl paraiškos patvirtinti pagrindinės medžiagos Urtica spp. naudojimą augalams apsaugoti kaip fungicidą, baktericidą ir insekticidą rezultatai. EFSA supporting publication 2016:EN-1075, p. 72.
      
         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.
      
         (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).
      
         (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
      
         I PRIEDAS
         
                     Bendrinis pavadinimas, identifikacijos numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Konkrečios nuostatos
                  
               
                     
                        Urtica spp.
                     CAS Nr. 84012–40–8 (Urtica dioica ekstraktas)
                     CAS Nr. 90131–83–2 (Urtica urens ekstraktas)
                  
                  
                     
                        Urtica spp.
                  
                  
                     Europos farmakopėja
                  
                  
                     2017 m. kovo 30 d.
                  
                  
                     Medžiaga Urtica spp. naudojama laikantis konkrečių sąlygų, įtrauktų į šios medžiagos peržiūros ataskaitos (SANTE/11809/2016) išvadas, ypač į jos I ir II priedėlius.
                  
               
            (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.
      
      
         II PRIEDAS
         Įgyvendinimo reglamento (ES) Nr. 540/2011 priedo C dalis papildoma šiuo įrašu:
         
            
                        Numeris
                     
                     
                        Bendrinis pavadinimas, identifikacijos numeriai
                     
                     
                        IUPAC pavadinimas
                     
                     
                        Grynumas (*1)
                        
                     
                     
                        Patvirtinimo data
                     
                     
                        Konkrečios nuostatos
                     
                  
                        „14
                     
                     
                        
                           Urtica spp.
                        CAS Nr. 84012–40–8 (Urtica dioica ekstraktas)
                        CAS Nr. 90131–83–2 (Urtica urens ekstraktas)
                     
                     
                        
                           Urtica spp.
                     
                     
                        Europos farmakopėja
                     
                     
                        2017 m. kovo 30 d.
                     
                     
                        Medžiaga Urtica spp. naudojama laikantis konkrečių sąlygų, įtrauktų į šios medžiagos peržiūros ataskaitos (SANTE/11809/2016) išvadas, ypač į jos I ir II priedėlius.“
                     
                  
         
            (*1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.